Toshkent viloyatida ot sporti bo‘yicha Navro‘zga bag‘ishlangan musobaqa bo‘lib o‘tdi

Toshkent viloyati Zangiota tumanidagi “Jokey” ot sporti klubida Navro‘z bayramiga bag‘ishlangan to‘siqlardan sakrab o‘tish bo‘yicha musobaqa bo‘lib o‘tdi. Bu haqda O‘zA xabar berdi.

120 santimetr balandlikdagi to‘siqlardan sakrab o‘tish bahsida A’zam Toliboyev birinchi o‘rinni egalladi. Vladimir Shmelyov va Mirzohid Musayev ikkinchi hamda uchinchi o‘rinlarga loyiq deb topildi.
110 santimetr bo‘lgan to‘siqlardan sakrab o‘tishda Nurjon Tuyoqboyevga teng keladigani topilmadi. Isajon Sodiqov va Vladimir Shmelyov ikkinchi va uchinchi o‘rinlarni egalladi.
12 va 14 yoshli bolalar o‘rtasida o‘tkazilgan musobaqada Dilmurod Abdurahmonov birinchi o‘ringa sazovor bo‘ldi.